Elloña t̃e'pa' o'ch alla neyerpaterrserr att̃o yatañ Isaacpa' ahuo't yoran Rebeca ñeñt̃cha' puet̃apor p̃a' . Ñam̃a allempo Rebecapa' t̃otana Isaac puechemer ñeñt̃ epuesha' Yomporñapa' otan Rebeca , atet̃ och : “ Ñeñt̃cha' eñalletatsa ñanom pechoyorpa' añcha' pomnaren pene' ñeñt̃cha' eñalletatsa chenta' . ” Arrpa' allohua ñeñt̃ atet̃ Yomporpa' otan Rebeca . Ñam̃a allempo ama eñalletena' puechoyoresha' Yomporñapa' ahuo't ye'choña pat̃err puechoyor ñeñt̃ muenen ña , ama't allempopa' ama es yec̈hcateneta' ama't ñeñt̃ cohuen enten Yompor amapa' ñeñt̃ ama cohuenayaye . E'ñe att̃a ahuo't ye'chana puesheñarr ñeñt̃ muenen ña ; cheshat̃ollpa' ama pueyec̈hcateñot̃eye' cohuen ye'chyoña Yompor , t̃arro'mar cheshat̃ollesha'pa' ama es yec̈hcateneta' ama't coñe't̃a . Att̃oña ahuo't etsota Yompor po'ñoñ ñeñt̃ atet̃ aquellca'huaret̃ ahuat̃ot̃eñ , ñeñt̃pa' atet̃ oten Yompor : “ Jacobpa' atarr nemorrenteña , pa'mo'nasheñña Esaúpa' ama tama nemorrenteño . ” Atet̃ p̃a att̃och yeñoch Paretspa' ña acrañtetsa ñapuet̃ añecop ñeñt̃ e'ñe ye'chena ña .
